Resep: Gekleurde ‘Sprinkles’-koek - Jou Gesin | Solidariteit WêreldJou Gesin | Solidariteit Wêreld
Tuis › Artikels › Resep: Gekleurde ‘Sprinkles’-koek
Resep: Gekleurde ‘Sprinkles’-koek
Wat ʼn treffer onder die jong klomp! ʼn Mooi koek vir ʼn spesiale partytjie.
1 koppie “sprinkles”
80 g witsjokolade, in stukkies opgesny
Versiersel: Sweedse botterversiersel
½ koppie “sprinkles” vir versiering
Verhit die oond tot 180°C. Voer twee mediumgrootte koekpanne uit met bakpapier. Smeer of spuit die bodem en kante goed sodat die koek maklik uit die pan sal kom.
Sif die bruismeel en bakpoeier saam in ʼn mengbak. Voeg die margarien, suiker en eiers daarby. Klits die beslag goed deur vir twee tot drie minute. Skep lepelsvol van die “sprinkles” in die beslag en roer versigtig deur met ʼn houtlepel sodat die “sprinkles” nie te veel opbreek nie.
Verdeel die beslag in twee koekpanne en bak in die oond vir ongeveer 30 minute of totdat ʼn toetsstokkie skoon uitkom. Plaas eenkant om af te koel.
Verhit die vars room in ʼn kastrolletjie op lae hitte totdat dit begin kook. Verwyder die kastrol van die hitte en voeg die stukkies witsjokolade by. Wag een minuut en roer dan goed deur totdat al die sjokolade gesmelt is.
Plaas een van die koeke op ʼn koekbord. Versier met die witsjokolade-ganache. As die koek se bokant bietjie skeef is, sny dit eers gelyk voordat jy begin versier. Plaas die tweede koek bo-op die eerste een en plaas in die yskas sodat die ganache hard kan word.
Voeg die eierwitte, suiker en sout saam in ʼn mengbak. Plaas die mengbak bo-op ʼn kastrolletjie met kookwater. Klits die eiermengsel oor die kastrol se hitte met ʼn handklitser totdat die suiker opgelos is. Die suiker moet heeltemal opgelos wees en die eierversiersel moet warm wees.
Plaas die mengbak terug in die elektriese menger en klits op ʼn stadige spoed goed deur. Klits totdat die eierversiersel heeltemal afgekoel het en styf is, ongeveer tien minute.
Voeg eetlepels botter op ʼn slag by die versiersel terwyl die elektriese menger op medium spoed klits. Maak seker dat elke eetlepel botter eers goed deurgewerk is voordat nog ʼn lepel botter bygevoeg word. Nadat al die botter baie goed deurgewerk is, klits vir nog twee minute totdat die versiersel glad voorkom.
Versier die bokant en kante van die koek en strooi die “sprinkles” bo-op.
Hierdie is regtig ʼn spesiale partytjiekoek.